PATVIRTINTA

Šiaulių Didždvario gimnazijos

direktoriaus 2021-09-06

įsakymu Nr. V-58

**ŠIAULIŲ DIDŽDVARIO GIMNAZIJOS GĖLININKO PAREIGYBĖS**

**APRAŠYMAS Nr.**

**I SKYRIUS**

**PAREIGYBĖ**

1. Šiaulių Didždvario gimnazijos gėlininko pareigybė yra priskiriama kvalifikuotų darbuotojų grupei.

2. Pareigybės lygis - C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas einantis šias pareigas turi atitikti šiuos specialius reikalavimus:

3.1. žinoti ir išmanyti naudojamų darbo įrankių eksploatacijos taisykles;

3.2. žinoti augalus ir jų priežiūrą;

3.3. išmanyti trąšų vartojimo būdus;

3.4. žinoti sanitarijos ir higienos pagrindus;

3.5. žinoti kovos su parazitais ir kenkėjais priemones;

3.6. žinoti darbo tvarkos taisykles;

3.7. išmanyti bendravimo psichologijos, profesinės etikos ir elgesio kultūros pagrindus;

3.8. išmanyti darbuotojų saugos ir sveikatos, gaisrinės saugos, apsaugos nuo elektros reikalavimus.

4. Gėlininkas privalo vadovautis:

4.1. vidaus darbo tvarkos taisyklėmis;

4.2. darbo sutartimi;

4.3. šiuo pareigybės aprašymu;

4.4. kitais įstaigos lokaliais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. tinkamai ir laiku atlieka tiesioginių vadovų pavestas užduotis;

5.2. atlieka apželdinimo darbus: prižiūri gėlynus, gyvatvores, žaliuosius plotus;

5.3. prižiūri kambarines gėles, žaliuosius plotus, želdinius ir gėlynus, esant reikalui juos laisto, karpo dekoratyvinius krūmus;

5.4. įrankius, prietaisus naudoja pagal reikalavimus, nurodytus įrankių pase ir gamintojo eksploatavimo instrukcijoje;

5.5. laikosi tarnybinės etikos reikalavimų;

5.6. palaiko švarą ir tvarką darbo vietoje.

**IV SKYRIUS**

**ATSAKOMYBĖ**

6. Gėlininkas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

7. Gėlininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_